CELEX: 62021CN0374
Language: da
Date: 2021-06-18 00:00:00
Title: Sag C-374/21: Anmodning om præjudiciel afgørelse indgivet af Supremo Tribunal Administrativo (Portugal) den 18. juni 2021 — Instituto de Financiamento da Agricultura e Pescas IP (IFAP) mod AB, CD og EF

6.9.2021   
            
            
               DA
            
            
               Den Europæiske Unions Tidende
            
            
               C 357/10
            
         
      Anmodning om præjudiciel afgørelse indgivet af Supremo Tribunal Administrativo (Portugal) den 18. juni 2021 — Instituto de Financiamento da Agricultura e Pescas IP (IFAP) mod AB, CD og EF
      (Sag C-374/21)
      (2021/C 357/13)
      Processprog: portugisisk
      
         Den forelæggende ret
      
      Supremo Tribunal Administrativo
      
         Parter i hovedsagen
      
      
         Appellant: Instituto de Financiamento da Agricultura e Pescas IP (IFAP)
      
         Indstævnte: AB, CD og EF
      
         Præjudicielle spørgsmål
      
      
                  1)
               
               
                  Er artikel 3, stk. 1, i forordning (EF, Euratom) nr. 2988/9[5] (1) af [18.] december 1995 til hinder for nationale bestemmelser, hvorefter en forældelsesfrist ikke kan finde anvendelse ved udløbet af fristens udløb på fire eller otte år i forbindelse med en indledt tvangsfuldbyrdelsesprocedure, idet dette spørgsmål kun kan prøves i forbindelse med et forvaltningsretligt søgsmål anlagt til prøvelse af afgørelsen om tilbagebetaling af beløb, der er opkrævet med urette på grundlag af en konstateret uregelmæssighed?
                  Såfremt dette spørgsmål besvares benægtende:
               
            
                  2)
               
               
                  Skal den frist på tre år, der er fastsat i artikel 3, stk. 2, i forordning nr. 2988/95, anses for en forældelsesfrist, der finder anvendelse på en gæld, der opstår som følge af en handling, der medfører tilbagebetaling af beløb, der er modtaget med urette på grund af uregelmæssigheder i forbindelse med finansieringen? Begynder denne frist at løbe fra tidspunktet for vedtagelsen af den pågældende afgørelse?
                  Såfremt dette spørgsmål besvares benægtende:
               
            
                  3)
               
               
                  Er artikel 3 i forordning nr. 2988/95 til hinder for en national lovgivning, hvorefter den forældelsesfrist, der finder anvendelse på en gæld afbrydes, når de subsidiært ansvarlige personer i det støttemodtagende selskab ved den inddrivelse, der følger heraf over for disse, modtager en behørig forkyndelse, og forbliver fristen afbrudt, indtil der er truffet en endelig afgørelse eller afsagt en retskraftig dom vedrørende den indsigelse, som disse subsidiært ansvarlige personer har rejst?
               
            
         (1)  Rådets forordning (EF, Euratom) nr. 2988/95 af 18.12.1995 om beskyttelse af De Europæiske Fællesskabers finansielle interesser (EFT 1995, L 312, s. 1).